## Prijímanie žiadostí do materskej školy

V zmysle zákona 245/2008 Z. z. o výchove a vzdelávaní a o zmene a doplnení niektorých zákonov sa prijímajú

**Žiadosti o prijatie dieťaťa**

**na predprimárne vzdelávanie do MŠ v šk. r. 2024/25**

**v čase od (bude upresnené)**

**do  materskej školy na**

**Legerského, Pionierskej a Šuňavcovej ulici v Bratislava.**

* **Podmienky prijatia:**
* **Zákonné podmienky** na prijímanie detí na predprimárne vzdelávanie v MŠ:
* prednostne sa prijímajú deti, pre ktoré je plnenie predprimárneho vzdelávania **povinné a MŠ je spádová**;

**Spádová materská škola je v obci, v ktorej má dieťa trvalý pobyt. Určuje VZN obce, mesta.**

*Podľa § 59a školského zákona je riaditeľ* ***povinný prednostne prijať******na povinné predprimárne vzdelávanie*** *deti s trvalým pobytom dieťaťa v obci a deti umiestnené v zariadení na základe rozhodnutia súdu. Deti, ktoré majú trvalý pobyt mimo obce môžu plniť povinné predprimárne vzdelávanie aj mimo obce. Riaditeľ ich prednostne príjme, ak má voľné miesto.*

* *Všetky deti, ktoré k 31. 8. 2024 dovŕšia 5 rokov* ***a MŠ je spádová;***
* *Všetky deti, ktoré k 31. 8. 2024 dovŕšia 4 roky* ***a MŠ je spádová.***
* **Ostatné podmienky**: Po prijatí všetkých detí, pre ktoré bude od školského roku 2024/2025 predprimárne vzdelávanie povinné a všetkých detí, ktoré k 31. 8. 2024 dovŕšia 4 roky a MŠ je ich spádová, budú na základe žiadosti zákonného zástupcu/zástupcu zariadenia do naplnenia kapacity materskej školy prednostne **prijaté deti**:
* zo spádovej oblasti MŠ,
* ktoré doposiaľ nie sú prijaté do inej materskej školy alebo  nenavštevujú inú materskú školu,
* deti – súrodenci,
* ktoré majú osvojené základné hygienické a samoobslužné návyky a sú primerane samostatné (nemá plienky, fľašu, cumlík, samostatne sa naje lyžicou, napije z pohára, používa WC, umyje si ruky, oblečie základné časti odevu, obuje sa),

\*ostatné podmienky nie sú zoradené podľa postupnosti kritéria výberu

Pre deti, ktoré sú v MŠ prijaté, nepodávate novú žiadosť, aj keď sa stáva pre nich predprimárne vzdelávanie povinné.

* **Kde nájdete Žiadosť o prijatie dieťaťa na predprimárne vzdelávanie do MŠ (ďalej Žiadosť):**

Žiadosť elektronicky podávate prostredníctvom webovej stránky materskej školy, do ktorej máte záujem Vaše dieťa umiestniť:

<https://mslegerskeho.edupage.org/>

<https://mspionierska.edupage.org/>

<https://mssunavcova.edupage.org/>

**Upozornenie:**

Žiadosť **NEPLATÍ** automaticky pre všetky tri naše materské školy. V prípade záujmu o umiestnenie v hociktorej z našich troch materských škôl je nevyhnutné podania žiadosti na každú osobitne.

Pri žiadostiach podávaných osobne alebo poštou môžete použiť tlačivo Žiadosti, ktoré sa nachádza na webovej stránke materskej školy v časti Tlačivá.

* **Spôsob podania žiadosti:**
* elektronicky prostredníctvom webovej stránky(odporúčame, treba však doložiť **originál** lekárskeho potvrdenia). Pri elektronickom podaní žiadosti dostanete informáciu o podaní s prideleným číslom, pod ktorým budeme evidovať Vašu žiadosť. Žiadosť odporúčame vytlačiť. K žiadosti **musíte** doručiť potvrdenie o zdravotnom stave dieťaťa, s potvrdením o povinnom očkovaní dieťaťa, ktoré bude tvoriť prílohu žiadosti, najneskôr do **piatich dní od podania**, v opačnom prípade **nebudeme Vašu žiadosť evidovať**. Môžete doručiť poštou alebo osobne.
* poštou (odporúčame elektronicky, dostanete spätnú odpoveď a doklad o prijatí);
* osobne v čase prevádzky MŠ od 8:00 - 12:00 hod., od 14:00 - 17:00 hod. (odporúčame elektronicky, dostanete spätnú odpoveď a doklad o prijatí);
* **Termín prijímania žiadostí v MŠ**: Podávanie žiadostí v našej MČ Nové Mesto, Bratislava – termín od 13.5. do 17.5.2024.

Odporúčame sledovať webovú stránku konkrétnej materskej školy, na ktorej nájdete odkaz na vyplnenie online Žiadosti o prijatie dieťaťa do MŠ, ako aj aktuálne informácie a zmeny týkajúce sa podávania žiadostí pre školský rok 2023/2024.

V Bratislave,

riaditeľka školy